А.М.Яроміна, кандыдат псіхалагічных навук, дацэнт Курскага дзяржаўнага ўніверсітэта (Расійская Федэрацыя), расказала пра вопыт работы псіхалагічнай службы ва ўстановах дадатковай адукацыі. Хоць гэты вопыт для Расіі новы, але апрабацыя такой мадэлі праходзіць паспяхова. Актыўна вядзецца суправаджэнне малодшых школьнікаў. Для старшакласнікаў праводзяцца трэнінгі, працуюць псіхалагічныя клубы. Не менш актуальная псіхалагічная служба для бацькоў пры вырашэнні праблем узаемаадносін у сям’і, праблем асобаснага развіцця дзяцей (павышаная трывожнасць, школьныя фобіі, завышаная ці заніжаная самаацэнка і інш.)